title: Εκτελεστική απόφαση (ΕΕ) 2016/543 του Συμβουλίου, της 15ης Φεβρουαρίου 2016, σχετικά με την έγκριση του προγράμματος προσαρμογής της Ελλάδας (2015/1182)

text:
               7.4.2016

               EL

               Επίσημη Εφημερίδα της Ευρωπαϊκής Ένωσης

               L 91/26

         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/543 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2016
   σχετικά με την έγκριση του προγράμματος προσαρμογής της Ελλάδας (2015/1182) (1)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την ενίσχυση της οικονομικής και δημοσιονομικής εποπτείας των κρατών μελών στη ζώνη του ευρώ τα οποία αντιμετωπίζουν ή απειλούνται με σοβαρές δυσκολίες αναφορικά με τη χρηματοοικονομική τους σταθερότητα (2), και ιδίως το άρθρο 7 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 472/2013 ορίζει κανόνες για την έγκριση προγράμματος μακροοικονομικής προσαρμογής για κράτος μέλος που λαμβάνει χρηματοδοτική συνδρομή, μεταξύ άλλων από τον Ευρωπαϊκό Μηχανισμό Χρηματοοικονομικής Σταθεροποίησης (ΕΜΧΣ). Οι κανόνες αυτοί χρειάζεται να συνάδουν με τις διατάξεις του κανονισμού (ΕΕ) αριθ. 407/2010 του Συμβουλίου (3) για τη θέσπιση του ΕΜΧΣ.

               (2)

               Στην Ελλάδα έχει χορηγηθεί χρηματοδοτική συνδρομή από τον ΕΜΧΣ, με την εκτελεστική απόφαση (ΕΕ) 2016/542 του Συμβουλίου (4) σχετικά με την παροχή βραχυπρόθεσμης χρηματοδοτικής συνδρομής στην Ελλάδα.

               (3)

               Για λόγους συνοχής, η έγκριση του προγράμματος μακροοικονομικής προσαρμογής για την Ελλάδα δυνάμει του κανονισμού (ΕΕ) αριθ. 472/2013 θα πρέπει να γίνει με αναφορά στις σχετικές διατάξεις της εκτελεστικής απόφασης (ΕΕ) 2016/542,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται τα μέτρα που ορίζονται στο άρθρο 3 παράγραφος 3 της εκτελεστικής απόφασης (ΕΕ) 2016/542 και τα οποία πρόκειται να λάβει η Ελλάδα ως μέρος του προγράμματος προσαρμογής της.
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην Ελληνική Δημοκρατία.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Φεβρουαρίου 2016.

            Για το Συμβούλιο

            Ο Πρόεδρος

         M.H.P. VAN DAM

      (1)  Η παρούσα πράξη εξεδόθη αρχικώς στην αγγλική γλώσσα μόνο και δημοσιεύτηκε στην ΕΕ L 192 της 18.7.2015, σ. 19.

      (2)  ΕΕ L 140 της 27.5.2013, σ. 1.

      (3)  Κανονισμός (ΕΕ) αριθ. 407/2010 του Συμβουλίου, της 11ης Μαΐου 2010, για τη θέσπιση ευρωπαϊκού μηχανισμού χρηματοοικονομικής σταθεροποίησης (ΕΕ L 118 της 12.5.2010, σ. 1).

      (4)  Βλέπε σελίδα 22 της παρούσας Επίσημης Εφημερίδας.


title: 2014/495/Ευρατόμ: Απόφαση του Συμβουλίου, της 16ης Ιουνίου 2014 , σχετικά με την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

text:
               30.8.2014

               EL

               Επίσημη Εφημερίδα της Ευρωπαϊκής Ένωσης

               L 261/744

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Ιουνίου 2014
   σχετικά με την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου
   (2014/495/Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 10 Μαΐου 2010, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Γεωργία για τη σύναψη νέας συμφωνίας μεταξύ της Ένωσης και της Γεωργίας προς αντικατάσταση της συμφωνίας εταιρικής σχέσης και συνεργασίας (1).

               (2)

               Λαμβάνοντας υπόψη τους στενούς ιστορικούς δεσμούς μεταξύ των μερών, οι οποίοι προοδευτικά συσφίγγονται περισσότερο, καθώς και την επιθυμία τους να ενισχύσουν και να διευρύνουν τις σχέσεις τους με φιλόδοξο και καινοτόμο τρόπο, οι διαπραγματεύσεις για τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), οριστικοποιήθηκαν με επιτυχία με τη μονογράφηση της συμφωνίας στις 29 Νοεμβρίου 2013.

               (3)

               Στις 10 Μαΐου 2014, η Επιτροπή πρότεινε στο Συμβούλιο να υπογράψει τη συμφωνία, εξ ονόματος της Ένωσης, και να την εφαρμόσει εν μέρει προσωρινά, δυνάμει του άρθρου 431 της συμφωνίας, εν αναμονή της σύναψής της σε μεταγενέστερη ημερομηνία.

               (4)

               Η συμφωνία καλύπτει, επίσης, θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας, και συγκεκριμένα τα απαριθμούμενα στο άρθρο 298 στοιχείο ια) της συμφωνίας.

               (5)

               Συνεπώς, η συμφωνία θα πρέπει να συναφθεί, εξ ονόματος της Ευρωπαϊκής Κοινότητας Ατομικής Ενέργειας, όσον αφορά τα θέματα που εμπίπτουν στη Συνθήκη Ευρατόμ.

               (6)

               Η υπογραφή και η σύναψη της συμφωνίας υπόκεινται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης.

               (7)

               Σύμφωνα με το άρθρο 102 της Συνθήκης Ευρατόμ, η συμφωνία δεν δύναται να τεθεί σε ισχύ για την Ευρωπαϊκή Κοινότητα Ατομικής Ενέργειας έως ότου κοινοποιηθεί προς την Επιτροπή εκ μέρους των κρατών μελών ότι η συμφωνία ετέθη σε ισχύ σύμφωνα με τις διατάξεις των αντίστοιχων εθνικών τους δικαίων.

               (8)

               Η σύναψη της συμφωνίας από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, θα πρέπει, συνεπώς, να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η σύναψη από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (2).
   Άρθρο 2
   Η παρούσα απόφαση αρχίζει να ισχύει την επομένη της έκδοσής της.

      Λουξεμβούργο, 16 Ιουνίου 2014.

            Για το Συμβούλιο

            Ο Πρόεδρος

         Γ. ΚΑΡΑΣΜΑΝΗΣ

      (1)  Συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου (ΕΕ L 205 της 4.8.1999, σ. 3).

      (2)  Το κείμενο της συμφωνίας επισυνάπτεται στην απόφαση για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (βλέπε σελίδα 1 της παρούσας Επίσημης Εφημερίδας).